REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/270-18

5. novembar 2018. godine

B e o g r a d

Z A P I S N I K

89. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE

ODRŽANE 5. NOVEMBRA 2018. GODINE

Sednica je počela u 9,45 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Vesna Marković, Aleksandra Majkić, Jelena Žarić-Kovačević, Srbislav Filipović, Neđo Jovanović, Balint Pastor, Vesna Nikolić Vukajlović.

Sednici nisu prisustvovali članovi Odbora: Krsto Janjušević, Petar Petrović, Gordana Čomić, Milena Ćorilić, zamenik člana, Dejan Šulkić, Saša Radulović, Bajro Gegić, Vjerica Radeta.

Sednici su prisustvovali predstavnici: iz Ministarstva unutrašnjih poslova: Nataša Milidragović, pomoćnik sekretara Ministarstva; iz Ministarstva pravde: Jovan Ćosić, pomoćnik ministra.

D n e v n i r e d:

1. Razmatranje amandmana Odbora za odbranu i unutrašnje poslove na naziv iznad člana 31. Predloga zakona o dobrovoljnom vatrogastvu, koji je podnela Vlada.

Odbor je jednoglasno usvojio dnevni red (sa devet glasova za).

Prva tačka dnevnog reda. Razmatranje amandmana Odbora za odbranu i unutrašnje poslove na naziv iznad člana 31. Predloga zakona o dobrovoljnom vatrogastvu, koji je podnela Vlada.

Odbor je razmotrio amandman Odbora za odbranu i unutrašnje poslove na naziv iznad člana 31. Predloga zakona o dobrovoljnom vatrogastvu, i smatra da je amandman u skladu sa Ustavom i pravnim sistemom.

Odbor je odluku doneo jednoglasno (sa devet glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 9,50 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski